**Правилник о раду такмичења-дициплина традиционално певање**

**Члан 1.**

Удружење музичких и балетских педагога Србије и Министарство просвете, науке и технолошког развоја организују Републичко такмичење у певању традиционалне песме

Право учешћа имају редовни и ванредни ученици основних, основних музичких и балетских школа, средњих школа, гимназија, средњих музичких и балетских школа.

Такмичење је јавна музичко-педагошка манифестација.

**Члан 2.**

Оснивач Такмичења је Удружење музичких и балетских педагога Србије (у даљем тексту УМБПС).

**Члан 3.**

Такмичење се одржава према Правилнику и Пропозицијама Такмичења. Правилником се регулишу елементи организације Такмичења а Пропозицијама програми такмичарских категорија.

**Члан 4.**

По правилу, Такмичење се одржава сваке године у мају месецу текуће године.

**Члан 5.**

Пријаве за учешће се достављају у року који одреди Организатор Такмичења а који се дефинише у оквиру Пропозиција Такмичења и назначен је у обрасцу Пријаве.

Пријава садржи следеће податке:

Назив школе

Место

Контакт телефоне, Е-mail адресу

Категорија за коју се пријављује

Име и презиме такмичара

разред који похађа

Програм који изводе

Доказ о уплати донације за учешће на Такмичењу

**Члан 6.**

Учеснике Такмичења оцењује жири који по правилу има од 3 до 5 чланова. У раду жирија учествује и секретар жирија који нема право оцењивања такмичара. Жири чине еминентни музички педагози и уметници из Србије .Члан жирија чији такмичар наступа или је у родбинским односима са такмичаром нема право гласања.

**Члан 7.**

Такмичар који прекорачи предвиђену минутажу, жири по правилу, прекида и оцењује на основу изведеног програма до момента прекида.

**Члан 8.**

Приликом оцењивања жири ће узимати у обзир: тачну интонацију, квалитет гласа, примереност песме, изражајност у интерпретацији.

**Члан 9.**

Жири додељује I, II и III награду и похвалу. Број награда није ограничен.

Такмичари се рангирају према освојеном броју поена.

Прва награда-златна од 91 до 100 поена,

Друга награда-сребрна од 81 до 90 поена,

Трећа награда-бронзана од 71 до 80 поена.

Похвала се може доделити ако такмичар освоји 60-70 поена.

Сви такмичари са мање од 60 освојених поена добијају Диплому за учешће.

Жири има право да додели специјалне награде учеснику и наставнику за поједине сегменте програма.Организатор може доделити и друге специјалне награде.

**Члан 10.**

Жири може да прогласи једног такмичара за Лауреатa Такмичења ако освоји 100 поена.

За Лауреатa Такмичења може да се проглаци по један такмичар за сваку категорију.

**Члан 11.**

Одлука жирија о рангирању такмичара је коначна и неопозива.

**Члан 12.**

Након одржаног Такмичења постоји могућност разговора са члановима жирија